**Anexa 5.4**

**METODOLOGIE PRIVIND POSIBILITATEA REEVALUĂRII POTENŢIALULUI AGRICOL ÎN SECTORUL ZOOTEHNIC PENTRU URMĂTOAREA SESIUNE DE DEPUNERE A CERERILOR DE FINANŢARE**

Evaluarea zonelor de potenţial pentru zootehnie a fost realizată pe baza datelor privind numărul de animale (pe specii) şi suprafeţei de teren agricol la nivelul unităţilor teritorial­ administrative.

Pe baza tabelelor privind coeficienţii de excreţie (cantitatea de azot eliminată de animale în decursul unui an kg N/ha/an) a fost evaluată producţia de N organic la nivelul UAT care a fost comparată cu maximul posibil impus de Directiva Nitraţi (170 kg N/ha/an) corespunzător suprafeţei agricole a UAT Zonele de potenţial atribuite UAT au fost stabilite astfel:

• Potenţial ridicat: Producţia de N organic la nivelul UAT este mai mică decât 30%

din producţia maxim posibilă (170 \* Suprafaţa agricolă)

• Potenţial mediu: Producţia de azot organic la nivel de UAT este cuprinsă între 30%

şi 70% din producţia maxim posibilă

• Potenţial scăzut: Producţia de N organic la nivelul UAT este mai mare de 70% din producţia maxim posibilă

In vederea unei evaluări mai precise a potenţialului de dezvoltare pentru zootehnie, acest algoritm poate fi aplicat la nivel de fermă luând în considerare numărul de animale din

fermă (pe specii şi sisteme de creştere), metoda de procesare a gunoiului şi suprafaţa agricolă a fermei. Astfel, pe baza numărului de animale existent în fermă se calculează cantitatea de N organic produsă în funcţie de sistemul de procesare a gunoiului (gunoi proaspăt/gunoi compostat, gunoi solid/lichid). Această cantitate este comparată cu cantitatea maximă de N admisă prin Directiva Nitraţi (170 kg N \* Suprafaţa agricolă a fermei) şi se stabilesc zonele de potenţial printr-un algoritm similar celui utilizat la nivelul UAT:

• Potenţial ridicat:: Producţia de N organic la nivelul fermei este mai mică decât 30%

din producţia maxim posibilă (170 \* Suprafaţa agricolă a fermei)

• Potenţial mediu: Producţia de azot organic la nivel de fermă este cuprinsă între

30% şi 70% din producţia maxim posibilă (170 \* Suprafaţa agricolă a fermei)

• Potenţial scăzut: Producţia de N organic la nivelul fermei este mai mare de 70%

din producţia maxim posibilă (170 \* Suprafaţa agricolă a fermei)

Pentru executarea acestor calcule se va utiliza aplicaţia privind calculator ICPA pentru a stabili “Potential de dezvoltare: ridicat, mediu sau scăzut – zootehnie” ataşată prezentului ghid.